แบงก์โน้ตส์
ปิ๊งไอเดียเด็ดๆ “นริศ ชัยสูตร” อธิบดีกรมธนารักษ์ ฐานะเป็นแลนด์ลอร์ดของรัฐ
13 ต.ค. 2554

ผันคนหนีน้ำ
ปิ๊งไอเดียเด็ดๆ “นริศ ชัยสูตร” อธิบดีกรมธนารักษ์ ฐานะเป็นแลนด์ลอร์ดของรัฐ เจ้าของที่ราชพัสดุ 12.5 ล้านไร่ทั่วประเทศ ระดมสมองหาแนวทางจัดการปัญหาน้ำท่วมซ้ำซากของประเทศ
วิธีแรก “ผันน้ำหนีคน” โดยเตรียมหาพื้นที่ราชพัสดุเพื่อการสร้างเขื่อน ฝายกั้นน้ำ อ่างเก็บน้ำ และทำแก้มลิง
วิธีการสอง “ผันคนหนีน้ำ” คือ การจัดทำโซนน้ำท่วม นำพื้นที่ที่ยังไม่ได้นำมาใช้ประโยชน์ มีโอกาสที่จะเกิดน้ำท่วมยั่งยืน หรือยากที่จะแก้ไข ถ้าใช้พื้นที่เป็นที่อยู่อาศัยต้องมีการกำหนดรูปแบบและวิธีปลูกสร้างอาคารที่สามารถรองรับเหตุการณ์น้ำท่วมได้ หรือถ้าเป็นพื้นที่เกษตรกรรมอาจกำหนดซื้อประกันภัยพืชผลอันเกิดจากอุทกภัย รวมทั้งการจัดหาพื้นที่ภายใต้การดูแลของกรมธนารักษ์ เพื่อเป็นที่หลบภัยหรือพักพิงชั่วคราว ใครเอาไปใช้ไม่สงวนลิขสิทธิ์